แวะมาทานรัวๆค่ะช่วงนี้ เพราะซื้อแฮปปี้มีล ช่วงนี้ได้ชุด Transformer & My Little Pony เริ่มแล้วถึงวันที่ 3 สิงหาคมค่ะ ซึ่งแต่ละสัปดาห์จะเริ่มแบบใหม่ทุกวันศุกร์ โดยมีสัปดาห์ละ 2
แบบ เป็น Transformer กับ My Little Pony อย่างละตัว
 
เราซื้อชุดไก่ทอด เครื่องดื่มเป็นโอวัลตินเย็นราคา 95 บาท เลือกตุ๊กตาฟรีได้ 1 ตัวค่ะ ซึ่งไก่ทอดได้เป็นส่วนสะโพก ชิ้นใหญ่ ฟูกรอบร้อนๆ อร่อยมากค่ะ

นอกจากแฮปปี้มีลที่น่าสนใจ เราก็มาแลกคะแนนบัตรแรบบิทด้วยค่ะ เพราะมีหลายคูปองที่น่าสนใจให้แลกเช่นกันค่ะ
 
สำหรับแรบบิทที่เราแลกมา เราแลกมา 3 เมนูค่ะ
- ใช้ 249 คะแนน แลกซื้อซามูไรเบอร์เกอร์หมู หรือ แมคฟิช ในราคา 30 บาท จากราคาปกติ 95 บาท

แมคฟิช ใส่กล่องมินเนี่ยน เป็นเมนูไม่มีผัก ปลาทอดฟูกรอบ ด้านในนุ่มๆ ซอสครีมเปรี้ยวนิดๆอร่อยดีค่ะ

- ใช้ 119 คะแนน แลกซื้อแมคซันเด รสช็อคโกแลต หรือ รสสตรอว์เบอร์รี่ ในราคา 1 บาท จากราคาปกติ 30 บาท

แมคซันเด รสช็อคโกแลต เนื้อไอศกรีมนุ่มๆรสหวานหอม กับช็อคโกแลตที่ออกรสหวานกลมกล่อม เป็นอีกเมนูที่มาร้านนี้ชอบสั่งค่ะ

- ใช้ 99 คะแนน แลกซื้อพายข้าวโพด หรือ พายสัปปะรด ในราคา 1 บาท จากราคาปกติ 26 บาท

พายข้าวโพด มาแบบร้อนๆ แป้งพายฟูกรอบ ด้านในนุ่มๆ หอมหวานพอดี มีเนื้อข้าวโพดให้เคี้ยวเพลินๆด้วยค่ะ

คะแนนแรบบิทที่เราแลกมา แลกได้ถึงวันที่ 31 สิงหาคม 2560 ค่ะ ใครมีคะแนนแรบบิทเยอะ อย่าลืมเช็ควันหมดอายุ และรีบเลือกร้านที่สนใจมาใช้นะคะ